ગુજરાત વ્યાપારી ક્ષેત્રે ખુબ અગ્રગણ્ય છે અને રાજ્યના અગ્રણી ઉદ્યોગકારો તેમજ વેપારીઓ અમદાવાદથી સુરત, રાજકોટ, જામનગર, ભાવનગર, કચ્છ જેવા સ્થળોએ અવારનવાર મુસાફરી કરતા હોય છે. રાજયના લોકો પણ પોતાના ધંધા રોજગાર અર્થે સમયનો બચાવ કરી તેમના વ્યાપાર ક્ષેત્રના કાર્યો ટૂંકા સમયમાં પૂર્ણ કરી શકે અને કેટલાક આકસ્મિક સંજોગોમાં પણ રાજયના દૂર-દૂરના એક સ્થળેથી બીજા સ્થળે જવા માટેની મુસાફરી ઝડપી બને તે હેતૂસર રાજ્ય સરકારે એક મહત્વનું કદમ ભર્યું છે.